PATVIRTINTA

 Klaipėdos lopšelio-darželio ,,Svirpliukas“

 direktoriaus 2023 m. gegužės 11 d.

 įsakymu Nr. V-8

# KLAIPĖDOS LOPŠELIO-DARŽELIO ,,SVIRPLIUKAS“ PRIEŠMOKYKLINIO UGDYMO VAIKŲ PASIEKIMŲ VERTINIMO APRAŠAS

**I BENDROSIOS NUOSTATOS**

1. Klaipėdos lopšelio-darželio ,,Svirpliukas“ (toliau – Įstaiga) priešmokyklinio ugdymo vaikų pažangos ir pasiekimų aprašas (toliau – Aprašas) reglamentuoja vaikų pažangos ir pasiekimų vertinimą, informacijos tėvams (įtėviams, globėjams) (toliau – Tėvai) teikimą apie vaikų ugdymo(si) sėkmingumą.
2. Aprašas parengtas vadovaujantis Priešmokyklinio ugdymo bendrąja programa, patvirtinta Lietuvos Respublikos švietimo, mokslo ir sporto ministro 2022 m. rugsėjo 30 d. įsakymu Nr. V-1541 ,,Dėl Švietimo, mokslo ir sporto ministro 2022 m. rugpjūčio 24 d. įsakymo Nr. -1269

,,Dėl priešmokyklinio, pradinio, pagrindinio ir vidurinio ugdymo bendrųjų programų patvirtinimo“, Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V- 1106 (suvestinė redakcija nuo 2023-01-01) ,,Dėl Priešmokyklinio ugdymo tvarkos aprašo patvirtinimo“.

1. Apraše aptariami vertinimo tikslai ir uždaviniai, nuostatos ir principai, vertinimo planavimas, dokumentavimas, tėvų informavimo tvarka, atsakomybė ir įgaliojimai.

**Pasiekimų aprašas** – gairės, padedančios pedagogams, tėvams, švietimo pagalbos specialistams, kitiems ugdytojams ir vadovams suprasti, ko gali pasiekti vaikai penkerių, šešerių metų bei susitarti dėl vaikų ugdymo tikslų, uždavinių, numatyti ugdymosi rezultatus.

**Vertinimas** – ugdymo proceso dalis, leidžianti vaikui teikti savalaikę veiksmingą pagalbą, tikslingai skatinanti vaiko raidą, padedanti modeliuoti kasdienę ugdymo(si) praktiką, visais ugdymo(si) etapais.

**Ugdymosi rezultatai** – asmens savybių, vertybinių nuostatų ir kompetencijų ugdymo(si) rezultatai.

**Priešmokyklinuko pasiekimų aplankas** – individualios vaiko pažangos ir pasiekimų vertinimo priemonė, kurioje vertinimas grindžiamas pedagogo, vaiko ir jo tėvų bendradarbiavimu.

#  II SKYRIUS

**VERTINIMO TIKSLAS, PASKIRTIS, UŽDAVINIAI**

1. **Vertinimo tikslas** – paremti vaiko ugdymą(si) teikiant grįžtamojo pobūdžio informaciją apie ugdymo(si) pasiekimus ir pažangą, siekti, kad vaiko pasiekimų ir pažangos vertinimas sukurtų sąlygas vaikui sėkmingai augti, tobulėti, bręsti.

# Vertinimo rūšys:

* 1. formuojamasis vertinimas – individualiai pažangai skatinti, stebėti ir vertinti;
	2. apibendrinamasis vertinimas – skirtas vaikų pasiekimams įvertinti.

# Vertinimo paskirtis:

* 1. pažinti kiekvieną vaiką, atpažinti jo pasiekimus įvairiose ugdymo(si) srityse, stebėti, ko ir kaip vaikas mokosi, ko išmoko, paremti ugdymą(si);
	2. numatyti, kaip ugdymas bus personalizuojamas, ir nustatyti, ar vaikų ugdymo organizavimas yra veiksmingas, priimti pagrįstus sprendimus ugdymui tobulinti;
	3. padėti pastebėti konkrečius vaiko ypatumus (aukštas mokymosi potencialas, specifiniai ugdymosi, kalbos ir kalbėjimo sutrikimai ir pan.) ir nustatyti papildomų švietimo pagalbos paslaugų poreikį, kurių negali suteikti tėvai;
	4. pagrįstai ir teisingai planuoti ugdymą panaudojant informaciją apie vaiko pasiekimus ir daromą pažangą dirbant su šeima ir kitais ugdymo proceso dalyviais;

5.5 stebėti ir tobulinti ugdymo procesą, teikiant objektyvią informaciją apie vaiko ar vaikų grupės ugdymą kitiems specialistams ir Įstaigos administracijai.

# Vertinimo uždaviniai:

* 1. padėti vaikui pažinti save, suprasti savo stipriąsias ir silpnąsias puses, įsivertinti;
	2. padėti pedagogui įžvelgti vaiko ugdymosi galimybes, nustatyti sunkumus ir spragas, diferencijuoti ir individualizuoti ugdymą, kurti įgalinančius vaiką tyrinėti kontekstus;
	3. suteikti tėvams (globėjams) informaciją apie vaiko ugdymąsi, stiprinti ryšius tarp vaiko, tėvų ir darželio;
	4. nustatyti Įstaigai savo darbo kokybę, planuoti ugdymą, suteikti pagalbą pagal vaikų poreikius ir prigimtines galias.

#  III SKYRIUS

**PASIEKIMŲ APRAŠO NUOSTATOS IR PRINCIPAI**

1. **Vertinimo nuostatos:**
	1. pereinama nuo visiems vaikams taikomos personalizuotos (suasmenintos) vertinimo kultūros. Vertinami konkretaus vaiko pasiekimai ir jo daroma pažanga, lyginant ankstesnius vaiko pasiekimus su dabartiniais;
	2. kompetencijos atsiskleidžia per veiklą, o jų vertinimas grindžiamas ilgalaikiu vaiko stebėjimu ir informacijos iš įvairių šaltinių ir įvairias būdais (vertinimo metodais) kaupimu, apibendrinimu;
	3. parenkami tokie vertinimo metodai, kurie sudaro sąlygas vaikams pažįstamuose kontekstuose pademonstruoti savo pasiekimus. Vaiko pasiekimai vertinami naudojantis Programoje įvardintais pasiekimais;
	4. daugiausia dėmesio kreipiama į vaiko kalbos raidą, socioemocinius įgūdžius;
	5. vertinimo procese dalyvauja vaikas. Jis mokosi reflektuoti, įsivertinti savo mokymosi eigą, savijautą bei bendravimą su bendraamžiais padedant mokytojams, tėvams, (globėjams) įvardindamas, kas jam sekasi, o kur ir kokių pastangų reikėtų daugiau stiprinant savo įgūdžius.

# Vertinimo principai:

* 1. pozityvumas ir konstruktyvumas;
	2. objektyvumas ir veiksmingumas;
	3. informatyvumas

#  IV SKYRIUS

#  PASIEKIMŲ VERTINIMO CIKLAS

1. Priešmokyklinio ugdymo mokytojas, planuodamas veiklą pirmiausia numato:
	1. kokių vaiko ugdymo(si) rezultatų siekia;
	2. kokie įrodymai pagrįs, kad ugdymo tikslai yra pasiekti;
	3. kokiais būdais jie bus renkami ir kaip jie padės įvertinti vaikų pasiekimus
	4. vėliau numato:
		1. ko ir kaip bus mokoma;
		2. kokios ugdymo(si) aplinkos reikės tikslams pasiekti.

#  V SKYRIUS

**PASIEKIMŲ VERTINIMO PLANAVIMAS IR ORGANIZAVIMAS**

1. Vaiko pasiekimų įvertinimą mokytojas atlieka 2–3 kartus per mokslo metus ir fiksuoja mokytojui su tėvais (globėjais) sutartais būdais. Pirmasis vertinimas atliekamas einamų metų spalio mėnesį, antrasis vertinimas atliekamas gegužės mėnesį. Tarpiniai vaiko pasiekimų vertinimai atliekami, jei išryškėjo didelės ugdymo(si) spragos.
2. Vaiko vertinimo procese priešmokyklinio ugdymo mokytojas nuolat bendradarbiauja su tėvais (globėjais), nes jų teikiama informacija gali praplėsti žinias apie vaiko raidą, kultūrinius skirtumus ir padėti geriau suprasti vaiką. Dalijimasis su tėvais (globėjais) vertinimo rezultatais turi tapti nuolatiniu procesu, įtraukiančiu tėvus (globėjus) į vaiko ugdymą(si).
3. Priešmokyklinio amžiaus bendrojoje programoje, vaikų ugdymo pasiekimai aprašomi, išskiriant 3 pasiekimų lygius:
	1. iki pagrindinio lygio;
	2. pagrindinis lygis;
	3. virš pagrindinio lygio.
4. Pasiekimų lygiai skirti formuojamajam vertinimui, t. y., geriau pažinti vaiką, atpažinti jo stiprybes ir tobulintinas sritis, numatyti reikiamą pagalbą vaiko ūgčiai.
5. Pasiekimų lygiai sudaro sąlygas:
	1. atskleisti individualią ugdymo(si) pažangą;
	2. mokytojui numatyti tolimesnį ugdymo proceso organizavimą ir ugdymo(si) aplinkos kūrimą, kad atitiktų greitai kintančius vaikų poreikius ir prigimtines galias;
	3. numatyti aukštesnius lūkesčius kiekvienam vaikui, kad jo pasiekimai gerėtų, o vaikas sėkmingai augtų, tobulėtų, bręstų ir pasirengtų mokytis mokykloje bei nuolat save įgalintų tyrinėti ir apžinti jį supantį pasaulį.
6. Priešmokyklinio ugdymo bendrojoje programoje išskirtos 6 ugdymosi sritys: gamtamokslinis ugdymas, kalbinis ugdymas, matematinis ugdymas, meninis ugdymas, visuomeninis ugdymas, sveikatos ir fizinis ugdymas. Visos ugdymosi sritys yra lygiavertės ir ugdomos integraliai su kompetencijomis: komunikavimo, kultūrine, kūrybiškumo, pažinimo, pilietiškumo, skaitmenine ir socialine, emocine ir sveikos gyvensenos.
7. Pateiktame priede (priedas Nr.1), yra išskirtos pasiekimų sritys. Jos yra sugrupuotos pagal ugdymosi sritis. Kiekvienoje pasiekimų srityje numatyti pasiekimai suformuluoti atsižvelgiant į vaiko raidos ypatumus ir įgytą patirtį.
8. Priešmokyklinio amžiaus bendrojoje programoje Ugdymo(si) sritys aprašomos pagal pasiekimų sritis, pateikiant vaiko pagrindinio lygio pasiekimus. Pasiekimų sritys žymimos raide (pavyzdžiui A, B), o raide ir skaičiumi (pavyzdžiui A1, A2) žymimas tos pasiekimų srities pasiekimas.

#  VI SKYRIUS

**PASIEKIMŲ VERTINIMO METODAI IR BŪDAI**

metodai:

1. Taikomi įvairūs ugdymo(si) pasiekimų duomenų rinkimų ir duomenų analizavimo
	1. duomenų rinkimo metodai:
		1. stebėjimas ir duomenų fiksavimas;
		2. pokalbis, laisvasis interviu su vaiku;
		3. vaiko veiklos ir kūrybos darbų vertinimas;
		4. atskirų situacijų aprašymas;
		5. vaiko įsivertinimas;
		6. tėvų (globėjų, rūpintojų) įtraukimas į vertinimo procesus;
		7. gautos informacijos dokumentavimas, vaiko aplanko sudarymas;
	2. duomenų analizavimo metodai:
		1. vaiko veiklos ir kūrybos darbų analizė;
		2. vaiko elgesio ir faktų analizė;
		3. ankstesnių vaiko pasiekimų su esamais lyginimas;
		4. mokytojo ir tėvų (globėjų, rūpintojų) dalijimasis informacija apie vaiko daromą pažangą;
		5. vaiko gebėjimas vertinti savo ir kitų veiklą;
		6. informacijos panaudojimas: planavimas grindžiamas vaikų pasiekimų lygiu ir pedagoginės veiklos refleksija.

#

#  VII SKYRIUS

#  VERTINIMO DOKUMENTAVIMAS

1. Vaiko daroma pažanga, pasiekimai ir pastangos aprašomi ir fiksuojami parengtame

,,Vaiko pasiekimų aplanke“.

1. Sukaupti vaiko pažangą rodantys darbai leidžia pedagogams, vaikams ir jų tėvams (globėjams) palyginti dabartinius vaiko ugdymo(si) rezultatus su ankstesniais, fiksuoti ar vaikas daro pažangą ir ją įvertinti, įsitikinti pažanga, naujais gebėjimais, vertybėmis, įžvelgti stipriąsias ir silpnąsias vaiko puses.
2. Vaiko pasiekimai pateikiami aprašomuoju būdu – trumpais komentarais, nusakančiais, kokios yra vaiko stiprybės, kas jau pasiekta, ką reikia tobulinti.
3. Į aplanką segami labiausiai vaiko pažangą atspindintys darbai:
	1. stebėjimai;
	2. kūrybiniai darbai;
	3. nuotraukos, filmuota medžiaga;
	4. mokytojų pastebėjimai ir užrašai;
	5. visų ugdymo sričių vaiko veiklos bei elgesio pavyzdžiai su mokytojo komentarais;
	6. dalis aplanko virtualioje erdvėje;
	7. pusmečio vertinimo aprašai.

#  VIII SKYRIUS

**TĖVŲ (GLOBĖJŲ) INFORMAVIMAS APIE VAIKŲ PASIEKIMUS**

1. Vaikų pasiekimai ir pažanga su tėvais (globėjais) aptariami individualiai, esant poreikiui, bet ne rečiau kaip 2 kartus per metus (spalio – lapkričio mėnesiais ir balandžio – gegužės mėnesiais). Jei yra poreikis, į pokalbius įtraukiami Vaiko gerovės komisijos atstovai, kiti specialistai, administracijos atstovai.
2. Individualus pokalbis su tėvais (globėjais) vykdomas pasibaigus pusmečiui ir mokslo metų pabaigoje. Remiantis visa aplanke sukaupta informacija apie vaiko pasiekimus ir pažangą pateikiama apibendrinta, nurodomi vaiko pasiekimai ir pažanga, ugdymo(si) spragos, jų šalinimo galimybės.
3. Tėvams (globėjams) informacija apie vaiko pasiekimus ir pažangą teikiama žodžiu:
	1. supažindinant su vaiko darbais, su mokytojo įvertinimu, pastebėjimais;
	2. kasdienų pokalbių metu;
4. Vaiko pasiekimų ir pažangos vertinimas fiksuojamas elektroniniame dienyne

,,Mūsų darželis“.

1. Įgyvendinus Priešmokyklinio ugdymo bendrąją programą, mokytojai atlieka galutinį (apibendrinantį) pasiekimų įvertinimą ir parengia rekomendacijas pradinių klasių mokytojui.

#  IX SKYRIUS

#  ATSAKOMYBĖ IR ĮGALIOJIMAI

1. Už vaiko pasiekimų ir pažangos vertinimą atsakingi priešmokyklinio ugdymo mokytojai, tėvai ir kiti vaiką ugdantys specialistai.
2. Vaiko pasiekimų ir pažangos vertinimo medžiaga saugoma priešmokyklinio ugdymo grupėje. Ji yra konfidenciali.

Priešmokyklinio ugdymo vaikų pasiekimų vertinimo aprašo priedas

 APTARTA

 Klaipėdos lopšelio-darželio ,,Svirpliukas“ Vaiko gerovės komisijos

2023-05-10 posėdyje

 (protokolas Nr. UG4-4)

# KLAIPĖDOS LOPŠELIO-DARŽELIO ,,SVIRPLIUKAS“ PRIEŠMOKYKLINIO UGDYMO GRUPĖS (,,................................“) UGDYTINIO ........................................

**UGDYMO PASIEKIMŲ IR KOMPETENCIJŲ VERTINIMAS**

Ugdymo(si) sritys aprašomos pagal pasiekimų sritis, pateikiant vaiko pagrindinio lygio pasiekimus. Pasiekimų sritys žymimos raide (pvz. A, B), o raide ir skaičiumi (pvz. A1, A2) žymimas tos pasiekimų srities pasiekimas (Priešmokyklinio ugdymo bendroji programa).

# UGDYMO PASIEKIMAI

|  |  |  |  |
| --- | --- | --- | --- |
| **UGDYMO SRITYS** | **Iki****pagrindinio lygio** | **Pagrindinis lygis** | **Virš****pagrindinio lygio** |
| **Gamtamokslinis ugdymas** |  |  |  |
| Gamtamokslinis tyrinėjimas (A) |  |  |  |
| Gamtamokslinis komunikavimas (B) |  |  |  |
| Žmogaus ir aplinkos dermė(C) |  |  |  |
| **Kalbinis ugdymas** |  |  |  |
| Klausymas, kalbos suvokimas ir kalbėjimas (A) |  |  |  |
| Skaitymo ir rašymo pradmenys (B) |  |  |  |
| **Matematinis ugdymas** |  |  |  |
| Matematinis samprotavimas (A) |  |  |  |
| Matematinė komunikacija(B) |  |  |  |
| Kūrybiškas matematinių problemų sprendimas (C) |  |  |  |
| **Meninis ugdymas** |  |  |  |
| Meninė (dailės, šokio, teatro, muzikos) raiška (A) |  |  |  |
| Meno (dailės, šokio, muzikos) supratimas irvertinimas (B) |  |  |  |
| Meno (dailės, šokio, teatro, muzikos) reiškiniųtaikymo bei paskirties ir kontekstų pažinimas (C) |  |  |  |
| **Sveikatos ir fizinio ugdymo pasiekimai** |  |  |  |
| Savęs ir kitų pažinimas, atsakingas elgesys (A) |  |  |  |
| Asmens sveikatos stiprinimas (B) |  |  |  |
| Judėjimo gebėjimų plėtojimas (C) |  |  |  |
| Savistaba ir sąveika su kitais judant (D) |  |  |  |
| **Visuomeninis ugdymas** |  |  |  |
| Gyvename kartu(A) |  |  |  |
| Kuriame, įsigyjame ir naudojame gėrybes (B) |  |  |  |
| Mūsų gyvenimo kaita (C) |  |  |  |

**KOMPETENCIJŲ VERTINIMAS**

1. **Komunikavimo kompetencija.** Kasdienėse situacijose (grupėje, namie, išvykose ir kt.), naudodami verbalines ir neverbalines komunikavimo priemones (žodžius, garsus, vaizdus,

skaitmenines priemones ir kt.), vaikai ugdosi gebėjimus suprasti, surasti pritaikyti, ir perteikti kitiems informaciją. Visose ugdymo srityse vaikai plėtoja savo žodyną, kuria trupą nuoseklų pasakojimą bei išklauso kitų pasakojimus, skiria realius ir išgalvotus įvykius, analizuoja informacijos tikrumą. Bendraudami, tardamiesi vaikai dalinasi patirtimi, įspūdžiais, įvardija savo mėgstamas veiklas, pratimus, žaidimus, kelia klausius ir išsako savo pastebėjimus, nuomonę apie lankytus renginius (pvz. koncertus, spektaklius, parodas, pavienius kūrinius), bendraamžių raišką ar kitomis aktualiomis temomis. Stengiasi išlaikyti dėmesį, išklausyti pašnekovą, reaguoja, supranta gaunamus paprastus verbalinius ir neverbalinius pranešimus, Apibūdina savo jausmus ir emocijas, kylančias įvairių veiklų metu. Komunikuoja ir save pristato įvairiomis meno kalbos bei raiškos priemonėmis, perteikdami išgyventas ar sumanytas situacijas, idėjas, emocijas. Žaisdamas ar ką kita veikdamas dalinasi savo menine raiška su kitais.

1. **Kultūrinė kompetencija.** Per patirtines kultūrines veiklas vaikai išbando kūrėjo, atlikėjo, kultūros stebėtojo ir vartotojo vaidmenis. Tyrinėdami Lietuvos ir kitų šalių kultūros paveldą, pastebi skirtingų tautų kultūrinį išskirtinumą, šiais atradimais pasinaudoja žaidimo, mokymosi situacijose ar atlikdami projektines veiklas 9pvz. susipažįsta su tautinių raštų ornamentais, valstybių vėliavų spalvomis, išradimais, monetomis, banknotais ir pan.). Žaisdami, tyrinėdami, dalyvaudami kultūriniuose renginiuose, vaikai suvokia etninę kultūrą, perima pagrindinių Lietuvos valstybinių švenčių tradicijas, jas pritaiko ir puoselėja artimoje aplinkoje. Susipažinę su kai kurių Lietuvos kūrėjų bei atlikėjų kūryba, dalijasi savo įspūdžiais apie kūrinių įvairovę. Tyrinėdami savo artimiausios aplinkos meno, kultūros reiškinius, bando palyginti juos su kitų šalių kultūros reiškiniais.
2. **Kūrybiškumo kompetencija.** Dalyvaudami atviruose, įtraukiančiose kūrybinėse projektinėse veiklose vaikai ugdosi kūrybiškumo kompetenciją ir kūrybinį mąstymą. Klausinėdami, dalindamiesi savo sumanymais, žinojimu, talentais įgyvendina idėjas, savaip interpretuoja reiškinius ir įvykius, modeliuoja, fantazuoja, kuria istorijas, siužetus ar pasakojimus. Dalyvaudami generuojant ir įgyvendinant jiems aktualias idėjas, skirtingais būdais išbandydami kūrybinės veiklos priemones vaikai tyrinėja artimosios aplinkos objektus bei reiškinius, sukaupta patirtimi dalinasi su kitais. Kurdami, koreguodami savo sumanymus išbando įvairias dailės priemones, muzikos instrumentus ir kitus garso šaltinius, judesius bei vaidybinius elementus, kurie skatina improvizuoti, akomponuoti ir komponuoti. Kelia klausimus, dalinasi savo meniniais sumanymais artimoje aplinkoje, švietimo įstaigoje ir svarsto, kaip įgytą meninę patirtį panaudoti už jos ribų. Vadovaudami žaidimui ar veiklai, siūlo taisyklių pakeitimus. Tardamiesi, reflektuodami užbaigia pradėtą kūrybinį darbą, svarstydami, kas pavyko, o kas sekėsi sunkiau, jį tobulina, dalinasi įspūdžiais apie tai, kaip ir kokiu nuoseklumu atliko veiksmus, kūrybos rezultatus pristato pasirinktu arba pasiūlytu būdu, pasidžiaugia savo ir kitų sugalvotu sprendimu, atradimu.
3. **Pažinimo kompetencija.** Natūraliai smalsaudami, dalyvaudami organizuotose veiklose, vaikai tiesiogiai stebi, tyrinėja artimiausią aplinką, kartu su kitais skiria, lygina, grupuoja, analizuoja gamtamokslinio ugdymo, kalbinio ugdymo, matematinio ugdymo, meninio ugdymo, visuomeninio ugdymo, sveikatos ir fizinio ugdymo daiktus ir reiškinius pagal jiems būdingus lengvai pastebimus požymius, mokosi juos apibūdinti. Žaisdami, tyrinėdami sieja kalbos garsus su jų simboliais, atpažįsta daugelį spausdintinių (didžiųjų) raidžių, skaito nesudėtingus pavienius žodžius, trumpus sakinius ir kelių sakinių lengvai suprantamus tekstus. Spausdintinėmis raidėmis užrašo paprastesnius ar dažnai matomus žodžius, savo vardą. Žodžiu kuria trumpus tekstus (sveikinimus, linkėjimus ir pan.). pasakoja ir atpasakoja išgirstus aiškaus, lengvai suprantamo turinio tekstus. Kelia klausimus, įvardija problemas, ieško sprendimo būdų, mokosi iš savo veiklos įvairiais būdais dalindamiesi įspūdžiais, kai atliko veiksmus ir kokia seka, remdamiesi ankstesne patirtimi svarsto, ką kitą kartą darytų kitaip. Vaikai pažįsta save ir kitus, atpažįsta ir pasakoja, kas yra sveikata, sveika gyvensena, saugumas. Judėdami atranda kūno galimybes, žaisdami judriuosius ir sportinius žaidimus, kurdami judesių junginius tyrinėja savo kūno galimybes.
4. **Pilietiškumo kompetencija.** Aptardami gyvenimiškas situacijas, vaikai skiria pilietišką ir nepilietišką, tinkamą ir netinkamą elgesį, aptaria svarbiausius susitarimus, elgesio taisykles ir jų laikosi. Bendradarbiauja su kitais bendrose veiklose, paiso savo ir kitų poreikių, stengiasi gerbti kito nuomonę, ieško visiems tinkamo sprendimo, puoselėja vertybes (pagarbą, draugystę ir pan.). Kartu su kitais ruošiasi ir dalyvauja kūrybiniuose projektuose, koncertuose, Lietuvos valstybinių švenčių renginiuose ir atlieka juose pasirinktą vaidmenį (groja, dainuoja, vaidina, šoka ir pan.). Atpažįsta ir pritaiko pagrindinius kalendorinių švenčių, valstybinių švenčių, įstaigos tradicijų švenčių simbolius (herbą, vėliavą, himną, tautinius rūbus ir pan.), susipažįsta su tautinės kultūros raiškos požymiais, domisi tautosaka, etnokultūros tradicijomis, kalba, tarmėmis, tariasi dėl bendrų sprendimų, siekia savo tautos ir kitų Lietuvoje gyvenančių tautų sutarimo. Savo žodžiais nusako, ką žino apie savo tautos tradicijas ir juo skiriasi nuo kitų tautų tradicijų, su kuriomis yra susidūrę. Ugdosi pagarbą visų žmonių laisvėms ir teisėms. Dalyvaudami bendruomenėje, ugdosi savo pilietinę atsakomybę, kuria asmeninį santykį su šalies istorijos įvykiais. Pastebi žmonių veiklos poveikį gamtai, jos ištekliams ir ugdosi suvokimą bei nuostatas juos tausoti, imasi iniciatyvos dalyvauti įstaigos bendruomenės veikloje, skirtoje saugoti gamtą ir taupiai vartoti jos išteklius.
5. **Skaitmeninė kompetencija.** Žaisdami, dalyvaudami įvairiose veiklose vaikai mokosi atsakingai, saugiai ir etiškai naudotis įvairiais skaitmeniniais įrenginiais, įrankiais, technologijomis ir bendrauti skaitmeninėje erdvėje. Naudodamiesi prieinamomis skaitmeninėmis technologijomis (planšetiniu kompiuteriu, išmaniuoju telefonu, interaktyviu ekranu, programėlėmis ir pan.), vaikai peržiūri skaitmeninį tyrinį, ieško informacijos, piešia, kuria, žaidžia ugdomuosius žaidimus, tyrinėja (pvz., žemėlapį, artimosios aplinkos objektus ir reiškinius), arba naudodami įrašymo technologijas pradeda kurti paprasčiausią skaitmeninį turinį (pvz., muziką, vaizdo įrašus), išbando technologijas bendravimui, bendradarbiavimui, dalinasi bendravimo patirtimi. Naudodami skaitmenines technologijas vaikai rengia ir pristato kitiems trumpus pranešimus, iliustruoja pasakojimus, gali naudoti žingsnių skaičiavimo programėles, padeda įgyti informatinio mąstymo pradmenis (pvz., vykdo kelių komandų seką).
6. **Socialinė, emocinė ir sveikos gyvensenos kompetencija.** Žaisdami, tyrinėdami aplinką, aptardami įvairias situacijas, vaikai plėtoja savimonės gebėjimus: supranta mimika ir kūno kalba reiškiamas emocijas, į jas reaguoja, apmąsto ir nusako savo jausmus, emocijas. Reflektuoja savo pomėgius, nusakydami, ką daryti patinka, o ko – nepatinka, suvokia savo augimą bei vietą šeimoje, ugdymo įstaigos bendruomenėje, pasaulyje. Dalyvaudami įvairiose veiklose mokosi valdyti savo emocijas, kuria ir palaiko draugiškus santykius su grupės draugais ir ugdytojais bei stengiasi laikytis grupės susitarimų ir taisyklių, plėtoja socialinės atsakomybės įgūdžius. Atpažįsta patyčias ir mokosi tinkamai reaguoti į jas. Supranta saugaus elgesio taisyklių svarbą atitinkamose situacijose, mokosi jų laikytis, rūpinasi sveikata pasitelkę fizinį aktyvumą, supranta sveikos mitybos svarbą sveikatai. Samprotaudami apie atsakingą ir saugų elgesį artimoje aplinkoje, gamtoje, apaiškina, ko reikia žmogui, kad jis gyventų, gerai jaustųsi, būtų sveikas. Mokosi tausoti išteklius, pasitikėti savo pažinimo galiomis, atlieka bendras tyrimų veiklas, dalijasi turima patirtimi. Dalyvaudami bendroje veikloje (poroje, grupėje ir pan.), atsakingai ir saugiai elgiasi su priemonėmis, stengiasi dėmesingai klausytis, laikytis sutartų taisyklių, kalbos etiketo normų, elgtis mandagiai, pagarbiai ir saugiai, stengiasi prisiimti atsakomybę už savo veiksmus, pasitikėti savo jėgomis, baigia veiklą iki galo.

Švietimo pagalba neteikta, teikta. Kita informacija.

Lopšelio-darželio ,,Svirpliukas“ direktorė Audronė Šiliauskienė

Priešmokyklinio ugdymo mokytojas ..................................